ཨཱི།།།ཨོཾ་མ་ཎི་པདྨེ་ཧཱུཾ།ཐུགས་རྗེ་ཆེན་པོའི་སྤྲུལ་པ་ཆོས་སྐྱོང་བའི་རྒྱལ་པོ་སྲོང་བཙན་སྒམ་པོས།ཇོ་མོ་བལ་མོ་བཟའ་ཁྲི་བཙུན་ལ།ཐུགས་རྗེ་ཆེན་པོའི
དོན་གྱི་ངོ་སྤྲོད་དཔེ་དོན་དུ་གདམས་པ།ཐུགས་རྗེ་ཆེན་པོའི་ལྟ་བ་ནམ་མཁའ་ལ་ངོ་སྤྲད་པ་ལ་གསུམ་སྟེ།ནམ་མཁའ་ལྟར་ཐུགས་རྗེ་ཆེན་པོའི་དགོངས་པ་ལ་མཐའ་དབུས་མེད།།
ནམ་མཁའ་ལྷར་ཐུགས་རྗེ་ཆེན་པོའི་དགོངས་པ་ཆོས་ཉིད་ཤོང་ཡངདྲ་ཆེ་བ་ཡིན་ནོ།།དེ་ཡང་ལོགས་ན་ཐུགས་རྗེ་ཆེན་པོའི་དགོངས་པ་ཡོད་པ་མ་ཡིན་ཏེ།རང་གི་སེམས་ལ་ངོ་སྤྱད་དོ།།
ཐུགས་རྗེ་ཆེན་པོའི་སྒོམ་པ་པར་སྣང་གི་འཇའ་ཚོན་ལ་ངོ་སྤྲད་པ་ལ་གསུམ་སྟེ།ཐུགས་རྗེ་ཆེན་པོའི་སྒོམ་པ་རིག་པ་སེམ་གསལ་ལ་མ་བསྒྲིབས་པས་འཇའ་ཚོན་ལྟ་བུ།གསལ་ལ་ངོས་བཟུང་མེད་པས་འཇའ་ཚོན་ལྟ།

བུབུགསལ་ལ་མདངས་དང་ལྡན་པས་འཇའ་ཚོན་ལྟ་བུའོ།།དེ་ལྟ་བུའི་སྒོམ་པ་དེ་ཡང་ལོགས་ན་མེད་དེ།རང་རིག་གསལ་ལ་མ་འགགས་པར་ཤར་བ་དེ་ལ་བྱའོ།།ཐུགས་རྗེ་ཆེན་པོའི་སྤྱོད་པ་སྐྱི་སེར་རླུང་ལ་ངོ་སྤྲད་པ།
ལ་གསུམ་སྟེ།རླུང་ལྟར་ཐུགས་རྗེ་ཆེན་པོས་ཐོགས་བརྡུགས་མེད་པར་འགྲོ་བའི་དོན་བྱེད་པ་དང་།རླུང་ལྟར་དམིགས་པ་དང་དངོས་པོའི་མཚན་མར་མི་འཛིན་པ་དང་།རླུང་ལྟར་རྣམ་པར་རྟོག་པའི་དངས་སྙིགས་ཕྱེ།
ནསནས་ཆོས་ཉིད་གསལ་བར་བྱེད་པ་ཡིན་ནོ།།དེ་ཡང་ལོགས་ན་ཡོད་པ་མ་ཡིན་ཏེ་སྙིང་རྗེ་དང་སྟོང་པ་དབྱེར་མེད་པས་སེམས་ཅན་གྱི་དོན་བྱེད་པ་ལ་བྱའོ།།ཐུགས་རྗེ་ཆེན་པོའི་འབྲས་བུ་ཉི་མ་ལ་ངོ་སྤྲད་པ་ལ་གསུམ་སྡེ།ཉི།
མམའི་སྙིང་པོ་ལྟར་ཆོས་ཉིད་སྟོང་པ་ཉིད་ཆོས་ཀྱི་སྐུ་ཡིན་པ་དང་།ཉི་མའི་འོད་ཟེར་ཕྱོགས་བཅུར་གསལ་བ་ལྟར་སེམ་ཉིད་ལ་རིག་པའི་རྩལ་ཤར་བས་ལོངས་སྤྱོད་རྫོགས་པའི་སྐུ་ཡིན་པ་དང་།ཉི་མའི་འོད་ཟེར་ཀུན་ལ།
སྙོམས་ནས་འགྲོ་བ་ལྟར།རིག་པའི་རྩལ་རྣམ་རྟག་རང་ཤར་རང་གྲོལ་བས་སྤྲུལ་པའི་སྐུ་ཡིན་ནོ།།དེ་ལྟ་བུ་དེ་ཡང་ལོགས་ན་ཡོད་པ་མ་ཡིན་ཏེ་རང་རིག་པོ་སྐུ་གསུམ་དུ་གནས་པ་ལ་བྱའོ།།ཐུགས་རྗེ་ཆེན་པོའི་ངམ།།།
ཚིག་ཤེལ་གོང་ལ་ངོ་སྤྲད་དེ།དེ་ལ་གསུམ།ཤེལ་གོང་ལ་དྲི་མ་མེད་པ་ལྟར་རྣམ་རྟོག་དང་དུག་ལྔའི་དྲི་མ་སེམས་ལ་མི་འཇོག་པའོ།།ཤེལ་གོང་ལ་ཕྱི་ནང་མེད་པ་ལྟར་སེམས་དང་ཁ་གཉིས་སོ་སོ་མ་ཡིན་པར་ཁོང་

ནས་སྐྱོན་མེད་པའོ།།ཤེལ་གོང་ལ་སྒྲིབ་པ་མེད་པ་ལྟར་རང་སེམས་གསལ་ལ་མ་བསྒྲིབས་པར་རང་ལ་ཡོད་པ་དེ་གཞན་ལ་སྟོན་ཅིང་གསལ་བར་བྱེད་པའོ།།ཐུགས་རྗེ་ཆེན་པོའི་འཕྲིན་ལས།
ཡིད་བཞིན་གྱི་ནོར་བུ་རིན་པོ་ཆེ་ལ་ངོ་སྤྲད་དེ།དེ་ལ་ཡང་གསུམ།ཡིད་བཞིན་གྱི་ནོར་བུ་རིན་པོ་ཆེ་ལ་ཕྱོགས་རིས་མེད་པ་ལྟར།ཐུགས་རྗེ་ཆེན་པོའི་ཐུགས་སེམས་ཅན་ལ་མཉམ་པར་དགོངས་པ་དང་།ཡིད་བཞིན་གྱི
ནོར་བུ་རིན་པོ་ཆེ་ལ་གསོལ་བཏབ་པས་དགོས་འདོད་འབྱུང་བ་ལྟར།ཐུགས་རྗེ་ཆེན་པོ་ལ་གསོལ་བ་བཏབ་པས་ཅི་བསམས་པའི་དངོས་གྲུབ་འབྱུང་བ་ཡིན།ཡིད་བཞིན་གྱི་ནོར་བུ་རིན་པོ་ཆེ་ལ་ཕྱོགས་རིས་མེད་པ་ལྟར།སྙིང
པོཨོཾ་མ་ཎི་པདྨེ་ཧཱུཾ།ཞེས་ཟློས་པ་ལ་བྱིན་རླབས་འབྱུང་ཞིང་སྒྲིབ་པ་འདག་པར་བྱེད་པས།བླ་ན་མེད་པའི་བྱང་ཆུབ་རྫོགས་པའི་སངས་རྒྱས་ཐོབ་པའི་སྙིང་པོ་མ་ནོར་བ་ཡིན་ནོ།།དེ་ནི་ཐུགས་རྗེ་ཆེན་པོའི་འཕྲིན་ལས་ཡིན།
ནོ།སྤྲུལ་པའི་རྒྱལ་པོས་བལ་མོ་བཟའ་ལ་གདམས་པས་དེས་གྲོལ་ནས་གྲུབ་པ་བརྙེས་སོ།།